Hafin er vinna við að koma bátum , sem urðu fyrir snjóflóðinu í Flateyrarhöfn á þriðjudag , á land . Norskur kranabátur sem hefur verið í þjónustu Arnarlax í Arnarfirði kom til Flateyrar um hádegisbil í dag og verður til taks næstu tvo til þrjá daga , hið minnsta . Sex bátar eru í höfninni , sem nauðsynlegt er að eiga við en í kvöld tókst að koma bátnum Blossa ÍS á land . Guðmundur Kristjánsson , hafnarstjóri á Ísafirði og Flateyri , segir að sennilegast taki björgunaraðgerðir lengri tíma en tvo til þrjá daga þar sem útlit er fyrir að veður verði björgunarmönnum ekki hagstætt næstu daga . Veðurspáin er ekki hagstæð og því óvíst hvenær haldið verður áfram að reyna að koma bátunum á land . Ljósmynd / ? Páll Önundarson Appelsínugul viðvörun tekur gildi á Vestfjörðum seint í kvöld og spár gera ráð fyrir suðaustanstormi með rigningu eða mikilli slyddu og hlýnandi veðri . „ Veðrið er mikill tímaþáttur hjá okkur , “ segir Guðmundur . Tveir af bátunum sex í höfninni eru strandaðir í fjörunni , einn alveg sokkinn og þrír marra í hálfu kafi , þar af einn á hvolfi . Aðspurður segist Guðmundur ekki geta sagt til um ástand bátanna . „ En þegar svona bátar sökkva eru þeir sennilega mjög illa farnir . “ Margir koma að björgunarstarfinu . Auk Guðmundar hafnarstjóra , eru 3 - 4 kafarar á vegum fyrirtækisins Sjótækni á svæðinu . „ Síðan hafa starfsmenn á varðskipinu Þór komið til hjálpar , sem og Sigríður Kristinsdóttir hjá Umhverfisstofnun , “ segir Guðmundur . Frá björgunaraðgerðum í dag . Ljósmynd / ? Páll Önundarson 2836 Blossi Is 225 á siglingu á Eyjafirði mynd þorgeir Baldursson 2016 Hlunni er lítið fjölskyldufyrirtæki og ljóst er að tjónið er gríðarlegt en Blossi er eini báturinn sem Einar rekur ásamt eiginkonu sinni , syni og tengdadóttur . Báturinn er 12 tonna plastbátur og var smíðaður árið 2014 og er gerður út á ársgrundvelli á handfæri og línu . „ Við erum sjö starfsmenn með mér , ef ég geri eitthvað , “ segir Einar og hlær . Líkt og Steinunn Guðný , dóttir Einars , sagði í samtali við blaðamann mbl.is í nótt fór brunakerfið í bátnum í gang skömmu eftir að fyrra flóðið féll um klukkan ellefu . „ Ég fékk SMS og hringdi í tengdasoninn sem fór niður eftir , hann hafði heyrt einhvern hávaða , svo fór ég á eftir . Það var allt í rúst , það var allt farið , “ segir Einar . Blossi er 12 tonna plastbátur , var smíðaður árið 2014 og er gerður út á ársgrundvelli á handfæri og línu . Ljósmynd / ? Kristján Fr. Einarsson Ekki hægt að kanna aðstæður vegna veðurs Einar segir að atburðarrásin hafi verið mjög hröð í gærkvöldi og hann hafi ekki áttað sig á því í fyrstu að snjóflóð hefði valdið tjóninu í höfninni . „ Ég heyrði hávaðann og drunurnar en fattaði síðar að snjóflóðið hefði hafnað í höfninni , en varnargarðarnir stefna beint á höfnina . “ Ekki hefur gefist færi á að kanna aðstæður almennilega í höfninni það sem af er degi , veður er enn slæmt og er appelsínugul viðvörun í gildi á Vestfjörðum til klukkan 19 í kvöld . Einar hefur þó gert sér ferð niður að höfn . „ Hann er alveg á kafi og stefnið upp úr , ég veit ekki hvernig hann lítur út að neðan . Sjór er í vélarrýminu og öllu afmagnskerfinu og tækjunum . Þetta er mikið áfall . “ Einar hefur skiljanlega lítið sofið eftir atburði næturinnar . „ Ég fékk sjokk í morgun . Ég sofnaði um hálf fimm og vaknaði við SMS klukkan 8 , “ segir hann , en hann er staddur í fjöldahjálparstöð Rauða krossins í grunnskólanum á Flateyri sem nýlega var opnuð . Einar og fjölskylda verða því að bíða enn um sinn til að komast að bátnum í höfninni og meta tjónið . „ Það er leiðindaveður og það verður ekkert gert í dag held ég . “